
A határozati javaslat elfogadásához
egyszerű többség szükséges, 
az előterjesztés nyilvános ülésen tárgyalható! 

8. számú előterjesztés

Alsónyék Község Önkormányzata Képviselő-testületének 2025. február 11-én
08.00 órakor megtartandó ülésére
fizioterápiás feladatokra kötendő vállalkozási szerződés jóváhagyása

	
Előterjesztő: Molnár István János polgármester

Készítette: Takaróné dr. Mihó Beatrix mb.hatósági irodavezető

Törvényességi ellenőrzést végezte: Dr. Firle-Paksi Anna aljegyző

Tárgyalja:
Gazdasági és Szociális Bizottság 2025. február 11.



Tisztelt Képviselő-testület!
	
Szűcs Gáborné egyéni vállalkozóval az önkormányzat 2016. január 1. napjától évente köt szerződést fizikoterápiai feladatok ellátására. Szerződése 2024. december 31. napjával lejárt.

A vállalkozó 2025. január 9-én kelt levelében, azzal a kéréssel fordult a képviselő-testülethez, hogy vállalkozói díját – mely az elmúlt 5 évben 30.000.- Ft/hó összeg volt- 40.000 Ft/hó összegre emeljék fel.  
Mivel a szolgáltatást igénylik a településen élők, ezért javasoljuk a Tisztelt Képviselő-testületnek a díjemelés, valamint  jelen előterjesztés mellékletét képező vállalkozási szerződés elfogadását. 

H a t á r o z a t i   j a v a s l a t :

fizioterápiás feladatokra kötendő vállalkozási szerződés jóváhagyására

Alsónyék Község Önkormányzata Képviselő-testülete 
a) Szűcs Gáborné egyéni vállalkozóval (székhely: Bátaszék, Budai utca 35-37.) a fizioterápiai kezelések ellátására kötendő és a határozat mellékletét képező vállalkozási szerződést 2025. január 1-jétől 2025. december 31-éig terjedő időre jóváhagyja;
b) a vállalkozási díj összegét, mely 40.000 Ft/hó, a 2025. évi költségvetése terhére biztosítja;
c) felhatalmazza a polgármestert a szerződés aláírására.

Határidő: 2025. február 15.
Felelős: Molnár István János polgármester
              (a szerződés aláírásáért)

Határozatról értesül: Szűcs Gáborné vállalkozó
                                  BKÖH Pénzügyi Iroda
                                  irattár
